คลังอาเซียนไฟเขียวตั้งกองทุนพัฒนาโครงสร้างพื้นฐาน
กรณ์เผยที่ประชุมรัฐมนตรีคลังอาเซียนไฟเขียวตั้งกองทุนพัฒนาโครงสร้างพื้นฐานในภูมิภาคอาเซียนมูลค่า 600 ล้านเหรียญสหรัฐ
9 พ.ย. 2553

กรณ์เผยที่ประชุมรัฐมนตรีคลังอาเซียนไฟเขียวตั้งกองทุนพัฒนาโครงสร้างพื้นฐานในภูมิภาคอาเซียนมูลค่า 600 ล้านเหรียญสหรัฐ
นายกรณ์ จาติกวณิช รมว.คลัง เปิดเผยว่า ที่ประชุม รัฐมนตรีคลังอาเซียน อย่างไม่เป็นทางการเมื่อสัปดาห์ก่อน มีมติให้จัดตั้ง กองทุนเพื่อพัฒนาโครงสร้างพื้นฐานในภูมิภาคอาเซียน (AIF) โดยมีเป้าหมาย ให้ดำเนินการจัดเสร็จภายในปี 2554 โดยเงินทุนรวมเริ่มต้นของกองทุนดังกล่าว จะอยู่ที่ 600 ล้านเหรียญสหรัฐ ซึ่ง แบ่งเป็นเงินทุนจากประเทศสมาชิกอาเซียน 450 ล้านเหรียญสหรัฐ และธนาคารพัฒนาเอเชีย (เอดีบี) จะร่วมลงเงินจำนวน 150 ล้านเหรียญสหรัฐ
นอกจากนี้ ที่ประชุมยังหารือถึงการจัดงาน เพื่อดึงดูดนักลงทุนสู่ภูมิภาคอาเซียน ครั้งที่ 7 โดยปีนี้ มาเลเซีย จะเป็นเจ้าภาพ และมีกำหนดจัดงานในวันที่ 30 พ.ย. นี้ ซึ่งจะเป็นการประชาสัมพันธ์ พร้อมกับแสดงศักยภาพของอาเซียน ด้านความพร้อมที่จะรองรับ การลงทุนจากนักลงทุนต่างชาติ